Document ID: /roh_data/filtered/fineweb-2-filterrobots_roh.jsonl.gz/4563

Plinavant hajan ils extremists mazzà plirs tschients persunas, tranter auter 50 deserturs, 180 persunas che lavuravan tar la regenza, di ina pledadra da l'ONU. Rodund 1750 persunas sajan vegnidas transportadas a Mossul per duvrar els sco scuts.
A Tal Afar hajan ils extremists bunamain 400 dunnas curdas, schiitas e jesidas en lur mauns. Era tar attatgas en l'aria haja dà unfrendas civilas. Mossul è l'ultima citad gronda els mauns da l'IS.
Tenor indicaziuns da l'IS sajan rodund 22'000 persunas stadas sfurzadas da bandunar Mossul dapi l'entschatta da l'offensiva cunter ils extremists. L'armada iracaisa s'avanza pli e pli da strusch da la citad cun agid da milissas schiitas e curdas. Dapi intgins dis cumbattan els era en la citad sezza.
RR novitads 18:00